10.-12.juunini toimub Pärnu-Jaagupis puhkpillifestivalil „Halinga puhkpill 2011”.
Oodatud on kõik, kes tunnevad rõõmu puhkpillimängust – orkestrid, ansamblid, üksiküritajad. Ka sõbra võib kaasa võtta.
Mängitakse pilli, kuulatakse väärt nõuandeid oma ala asjatundjatelt, pannakse pillid kõlama harjutusruumides ja kontsertidel, kuulatakse-vaadatakse külaliskvintetti Soomest, tuntakse rõõmu mõnusast puhkpillimuusikast ja tehakse palju muudki…
Juba kuuendat aastat toimuvast festivalist osavõtt on kujunenud traditsiooniks Pärnumaa puhkpillimängijatele, kellega on oodatud ühinema sõbrad-tuttavad ka kaugemalt.
Festival on pühendatud Pärnu-Jaagupi varalahkunud õpetaja Margus Allmanni mälestusele.
Rohkem infot: Pärnu-Jaagupi muusikakool, Elena Mägi, tel 443 4901, 5561 5594, firstname.lastname@example.org. Info ja ürituse ajakava Pärnu-Jaagupi muusikakooli kodulehel: www.pjmk.ee.